รัฐบาลไทย-ข่าวทำเนียบรัฐบาล-ครม. มีมติอนุมัติ/เห็นชอบ ในเรื่องแต่งตั้งวันที่ 10 ตุลาคม 2566
วันอังคารที่ 10 ตุลาคม 2566
10/10/2566
ครม. มีมติอนุมัติ/เห็นชอบ ในเรื่องแต่งตั้งวันที่ 10 ตุลาคม 2566
ครม. มีมติอนุมัติ/เห็นชอบ ในเรื่องแต่งตั้งวันที่ 10 ตุลาคม 2566
นายชัย วัชรงค์ โฆษกประจําสํานักนายกรัฐมนตรี เผยผลการประชุมคณะรัฐมนตรี วันที่ 10 ตุลาคม 2566 คณะรัฐมนตรีมีมติอนุมัติ/เห็นชอบ ในเรื่องแต่งตั้ง ดังนี้
1. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงคมนาคม)
คณะรัฐมนตรีมีมติอนุมัติตามที่รัฐมนตรีว่าการกระทรวงคมนาคมเสนอแต่งตั้งข้าราชการพลเรือนสามัญ สังกัดกระทรวงคมนาคม ให้ดํารงตําแหน่งประเภทวิชาการระดับทรงคุณวุฒิ จํานวน 6 ราย ตั้งแต่วันที่มีคุณสมบัติครบถ้วนสมบูรณ์ ดังนี้
1. นายธานินทร์ ริรัตนพงษ์ ผู้เชี่ยวชาญวิชาชีพเฉพาะด้านวิศวกรรมโยธา (ด้านควบคุมการก่อสร้าง) (วิศวกรโยธาเชี่ยวชาญ) สํานักก่อสร้างทางที่ 2 กรมทางหลวง ดํารงตําแหน่ง วิศวกรใหญ่ที่ปรึกษาวิชาชีพเฉพาะด้านวิศวกรรมโยธา (ด้านวางแผนและวางโครงการก่อสร้าง) (วิศวกรโยธาทรงคุณวุฒิ) กรมทางหลวง ตั้งแต่วันที่ 21 กุมภาพันธ์ 2566
2. นายสมบูรณ์ แก้วลมัย ผู้เชี่ยวชาญวิชาชีพเฉพาะด้านวิศวกรรมโยธา (ด้านบํารุงรักษาทาง) (วิศวกรโยธาเชี่ยวชาญ) สํานักงานทางหลวงที่ 6 กรมทางหลวง ดํารงตําแหน่ง วิศวกรใหญ่ที่ปรึกษาวิชาชีพเฉพาะด้านวิศวกรรมโยธา (ด้านบํารุงรักษา) (วิศวกรโยธาทรงคุณวุฒิ) กรมทางหลวง ตั้งแต่วันที่ 16 มีนาคม 2566
3. นายชวเลิศ เลิศชวนะกุล ผู้เชี่ยวชาญวิชาชีพเฉพาะด้านวิศวกรรมโยธา (ด้านวางโครงการก่อสร้าง) (วิศวกรโยธาเชี่ยวชาญ) สํานักก่อสร้างสะพาน กรมทางหลวง ดํารงตําแหน่ง วิศวกรใหญ่ที่ปรึกษาวิชาชีพเฉพาะด้านวิศวกรรมโยธา (ด้านควบคุมการก่อสร้าง) (วิศวกรโยธาทรงคุณวุฒิ) กรมทางหลวง ตั้งแต่วันที่ 20 มีนาคม 2566
4. นายเริงศักดิ์ ทองสม ผู้อํานวยการกอง (ผู้อํานวยการระดับสูง) กองพัฒนาระบบการขนส่งและจราจร สํานักงานนโยบายและแผนการขนส่งและจราจร ดํารงตําแหน่ง นักวิชาการขนส่งทรงคุณวุฒิ สํานักงานนโยบายและแผนการขนส่งและจราจร ตั้งแต่วันที่ 30 มีนาคม 2566
5. นายสําราญ สวัสดิ์พูน ผู้อํานวยการสํานัก [ผู้อํานวยการเฉพาะด้าน (วิศวกรรมโยธา) ระดับสูง] สํานักงานทางหลวงชนบทที่ 3 กรมทางหลวงชนบท ดํารงตําแหน่ง วิศวกรใหญ่ที่ปรึกษาวิชาชีพเฉพาะด้านวิศวกรรมโยธา (ด้านบํารุงรักษาทางและสะพาน) (วิศวกรโยธาทรงคุณวุฒิ) กรมทางหลวงชนบท ตั้งแต่วันที่ 28 เมษายน 2566
6. นายดนัย เรืองสอน ผู้อํานวยการสํานัก [ผู้อํานวยการเฉพาะด้าน (วิศวกรรมโยธา) ระดับสูง] สํานักบริหารโครงการทางหลวงระหว่างประเทศ กรมทางหลวง ดํารงตําแหน่ง วิศวกรใหญ่ที่ปรึกษาวิชาชีพเฉพาะด้านวิศวกรรมโยธา (ด้านอํานวยความปลอดภัย) (วิศวกรโยธาทรงคุณวุฒิ) กรมทางหลวง ตั้งแต่วันที่ 26 พฤษภาคม 2566
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
2. เรื่อง การแต่งตั้งผู้ทรงคุณวุฒิเป็นที่ปรึกษานายกรัฐมนตรีเพื่อทําหน้าที่ผู้แทนการค้าไทย
คณะรัฐมนตรีรับทราบคําสั่งสํานักนายกรัฐมนตรี ที่ 255/2566 เรื่อง แต่งตั้งผู้ทรงคุณวุฒิเป็นที่ปรึกษานายกรัฐมนตรีเพื่อทําหน้าที่ผู้แทนการค้าไทย
อาศัยอํานาจตามความในมาตรา 11 (6) แห่งพระราชบัญญัติระเบียบบริหารราชการแผ่นดิน พ.ศ. 2534 และข้อ 4 แห่งระเบียบสํานักนายกรัฐมนตรีว่าด้วยผู้แทนการค้าไทย พ.ศ. 2552 ซึ่งแก้ไขเพิ่มเติมโดยระเบียบสํานักนายกรัฐมนตรีว่าด้วยผู้แทนการค้าไทย (ฉบับที่ 2) พ.ศ. 2552 จึงมีคําสั่งแต่งตั้ง ศาสตราจารย์นฤมล ภิญโญสินวัฒน์ เป็นที่ปรึกษานายกรัฐมนตรีเพื่อทําหน้าที่ผู้แทนการค้าไทย
ทั้งนี้ ตั้งแต่วันที่ 3 ตุลาคม พ.ศ. 2566 เป็นต้นไป
3. เรื่อง การแต่งตั้งข้าราชการการเมือง (สํานักเลขาธิการนายกรัฐมนตรี)
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอแต่งตั้งข้าราชการการเมือง จํานวน 2 ราย ดังนี้
1. นายยุทธพงศ์ จรัสเสถียร ดํารงตําแหน่งที่ปรึกษานายกรัฐมนตรี
2. นายสยาม บางกุลธรรม ดํารงตําแหน่งประจําสํานักเลขาธิการนายกรัฐมนตรี
ทั้งนี้ ตั้งแต่วันที่ 10 ตุลาคม พ.ศ. 2566 เป็นต้นไป